
Aici se împarte fericire! 


Un creştin a ieşit într-o dimineaţă în oraş şi a descoperit un magazin, apărut ca din 
pământ peste noapte, având o reclamă curioasă: Aici se împarte fericire. 


A intrat să cumpere. La tejghea stătea un înger. 


Creştinul l-a întrebat: 
- "Cât costă un kilogram de fericire?" 


- "Nu se vinde, se împarte gratis", i-a răspuns îngerul. 


Creştinul i-a zis: 
- "Daţi-mi o tonă, să am de unde da şi la alții"! 


- "Un moment", i-a spus îngerul, "să o împachetez”. 
Peste câteva clipe i-a adus un pliculeţ cu câteva seminţe. 


Uimit, creştinul i-a zis: 
-"V-am cerut o tonă de fericire". 


Ingerul i-a grăit: 
-"Noi nu dăm produse finite, ci seminţe. Semănaţi-le şi veţi avea fericire pentru 
sute de mii de oameni”. 

